

|  |  |
| --- | --- |
| **Č. 34/2016** |  **23. mája 2016** |

**SK**

**EHSV ocení výnimočné iniciatívy občianskej spoločnosti**

**CENA PRE ORGANIZOVANÚ OBČIANSKU SPOLOČNOSŤ ZA ROK 2016 v oblasti MIGRÁCIE**

Veľký a bezprecedentný prílev utečencov z vojnou postihnutých alebo menej rozvinutých krajín do Európskej únie už takmer dva roky ťažko dolieha na politický a spoločenský život Európy. Poskytovať masám utečencov prichádzajúcich do EÚ potravu a prístrešie, oboznamovať ich s novou realitou a kultúrnymi rozdielmi, ako aj pomáhať im v procese integrácie bolo a stále je hlavnou výzvou, ktorej dokázali príslušné členské štáty čeliť len vďaka spontánnej a rozsiahlej podpore občanov a občianskej spoločnosti vo všeobecnosti.

EHSV chce cenou pre občiansku spoločnosť za rok 2016 oceniť organizácie občianskej spoločnosti a jednotlivcov za ich výrazný prínos spočívajúci v prijatí tejto výzvy a pomoci utečencom a migrantom, a tým propagácii európskych hodnôt a súdržnosti.

Presnejšie povedané, cenou pre občiansku spoločnosť za rok 2016 budú odmenené iniciatívy, ktoré už boli realizované alebo ešte stále prebiehajú a ktoré spĺňajú jedno alebo niekoľko z nasledujúcich kritérií:

* poskytujú migrantom alebo utečencom prvú a okamžitú pomoc;
* poskytujú sociálnu podporu, bývanie a zdravotnícke služby;
* poskytujú praktickú pomoc a poradenstvo;
* bojujú proti xenofóbii, rasizmu a diskriminácii;
* bojujú proti vykorisťovaniu a podporovať vzájomnú úctu;
* zvyšujú povedomie o právach a povinnostiach;
* poskytujú odbornú prípravu pre štátnych príslušníkov tretích krajín a prijímajúce spoločenstvá.

Úplný zoznam požiadaviek, ako aj formulár prihlášky sú dostupné na našej webovej stránke [2016 EESC Civil Society Prize](http://www.eesc.europa.eu/?i=portal.en.events-and-activities-civil-society-prize-2016). Tento rok sa môžu prihlášky do súťaže o cenu pre občiansku spoločnosť prvý krát zasielať priamo do EHSV bez nominácie zo strany člena EHSV.

Vyzývame Vás, aby ste povzbudili organizácie občianskej spoločnosti vo vašej krajine k tomu, aby sa prihlásili do súťaže o cenu EHSV pre občiansku spoločnosť 2016 a tým pomohli hodnotným projektom získať uznanie.

**Bližšie informácie Vám poskytne:**

Silvia Aumair

E-mail: press@eesc.europa.eu

Tel: +32 2 546 8141

**@EESC\_PRESS**

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Európsky hospodársky a sociálny výbor je poradným inštitucionálnym orgánom a bol založený Rímskou zmluvou v roku 1957. Výbor má 350 členov z celej Európy, ktorých vymenúva Rada Európskej únie. Zastupuje rôzne hospodárske a sociálne zložky organizovanej občianskej spoločnosti. Táto poradná úloha umožňuje jeho členom, a tým aj organizáciám, ktoré zastupujú, zúčastňovať sa na rozhodovacom procese EÚ.*

*\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***